αρχοντος θρασυκλεος μηνος βουκατιου επι τοισδε απεδοτο φιλοξενος απελλεος συνεπαινεοντος και του υιου αυτου φιλοξενου τωι απολλωνι τωι πυθιωι σωματα δυο εμ μεν γυναικειον αι ονομα προστατηρις το γενος εκ κορωνειας το δ ε αλλο ανδρειον ωι ονομα απελλης τιμας αργυριου μναν πεντε καθως επιστευσαν προστατηρις και απελλης τωι θεωι ταν ωναν εφ ωιτε ελευθεροι ειμεν και ανεφαπτους απο παντων τομ παντα χρονον. βεβαιωτηρες ιππων αθανιωνος και εμμενιδας καλλια κατα τους νομους τας πολιος. ει δε τις κα εφαπτηται προστατηριος η απελλεος επι καταδουλισμωι βεβαιον παρεχοντων τωι θεωι ταν ωναν οι τε αποδομενοι φιλοξενος και ο υιος αυτου φιλοξενος και οι βεβαιωτηρες ιππων και εμμενιδας κατα τον νομον τας πολιος. ομοιως δε και οι παρατυγχανοντες των ιδιωταν κυριοι εοντων συλεοντες ως ελευθερους οντας αζαμιοι εοντες και ανυποδικοι τοι συλεοντες πασας δικας και ζαμιας. παραμεινατω δε προστατηρις και απελλης παρα φιλοξενον αχρι ζωη φιλοξενος ποιεοντες το ποτιτασσομενον παν το δυνατον ανενκλητως. ει δε κα μη παραμενωντι η μη ποιεωντι το ποτιτασσομενον κυριος εστω φιλοξενος η αλλος υπερ φιλοξενον ον κα φιλοξενος κελευη κολαζομενοι[ς] τροπωι ωι κα θελωντι κολαζεσθαι αζαμιοις οντοις και ανυποδικοις πασας δικας και ζαμιας πλαν μη αποδοσθαι. μαρτυρες τοι ιερεις του απολλωνος ανδρονικος πραξιας και τοι αρχοντες τιμων δαμοστρατος ιδιωται κλευδικος δωροθεος ευκλειδας θευγενης μενης μαντιας ευαγγελος.
Phokis — Delphi — 150-140 BC
 150-140 BC